দারফুর গণহত্যার সময় ধর্ষণ
দারফুর যুদ্ধে চলমান দারফুর গণহত্যার সময় উক্ত অঞ্চল থেকে কৃষ্ণাঙ্গ আফ্রিকানদের জাতিগত নিধনে ধর্ষণের একটি নিয়মতান্ত্রিক প্রচারণা হয়েছে, যা যুদ্ধের অস্ত্র হিসেবে ব্যবহৃত হয়েছে। বেশিরভাগ ধর্ষণ সুদানী সরকারী বাহিনী ও জানজাওয়েদ ("ঘোড়ায় চড়ে দুষ্ট লোক") আধাসামরিক দল দ্বারা পরিচালিত হয়েছে। জানজাউইদের কর্মকাণ্ডকে গণহত্যা ধর্ষণ হিসেবে বর্ণনা করা হয়েছে, যেখানে শুধু নারীই নয়, শিশুরাও ধর্ষিত হচ্ছে, সেইসাথে শিশুদেরকে হত্যা করা হয়েছে এবং ভুক্তভোগীদের যৌন নিপীড়ন সাধারণ ঘটনা। জনজাওয়েদ মিলিশিয়ার ক্রিয়াকলাপকে গণহত্যামূলক ধর্ষণ হিসেবে বর্ণনা করা হয়েছে। ফুর, মাসালিত ও জাঘাওয়া জাতিগোষ্ঠীর বিরুদ্ধে চালানো গণহত্যার জন্য আন্তর্জাতিক অপরাধ আদালতে (আইসিসি) মানবতার বিরুদ্ধে অপরাধ, ধর্ষণ, জোরপূর্বক স্থানান্তর ও নির্যাতনের জন্য বেশ কয়েকজনকে অভিযুক্ত করেছে। এরিক রিভসের মতে, দশ লাখেরও বেশি শিশু "নিহত, ধর্ষিত, আহত, বাস্তুচ্যুত, আঘাতপ্রাপ্ত, বা বাবা -মা ও পরিবারের ক্ষতি সহ্য করেছে"।